કાર્યક્રમ શરૂ થયો એ પહેલા એક તરફ આખો કુરુ પરિવાર પાંડવોના સ્વાગત માટે ભેગો થયો અનેે સામે આખો પાંડુ પરિવાર તથા તેમના સમર્થકો ભેગા થઈને આવી રહ્યા હતાં. દરમ્યાનમાં અર્જુને બંને ટીમની વચ્ચે આવી શ્રી કૃષ્ણને પૂછ્યું કે ‘હે દેવકીનંદન, આ મહાન મરુભૂમી પર બંને તરફ એકત્રીત થયેલા આ મહાનુભાવોને જોઈને મારા ગાત્રો થીજી જાય છે, હું યોગાસનો તો રોજ કરું છું પણ આજે આ સ્પર્ધા કેમ? કોની સામે સ્પર્ધા? આ બધાં મારા પોતાના જ છે!’ કૃષ્ણએ તેને બ્રીફમાં સમજાવતા કહ્યું, ‘વત્સ, તું કયું આસન શીખીને આવેલો અને કયું આસન શીખવવાનો, આજે જે આસન તું કરીશ એ તને જોઈને કાલે બીજા કરશે, પરમ દિવસે ત્રીજા.. એનો મોહ કેવો? આસન અમર છે, તંદુરસ્તિ નાશવંત છે, તેથી તું બધી જ વાતોને ભૂલીને ફક્ત યોગમાં ધ્યાન કેન્દ્રિત કર. આસનોમાં હું પદ્માસન છું. યુ નો.. યુનોએ પણ ભવિષ્યમાં યોગા દિવસને મંજૂરી આપવી પડશે.’